สวัสดีค่ะ อายุ19ปี ผ่าตัดที่ต้นขาดามเหล็กมาประมาณ1เดือนแล้ว งอเข่าได้ นั่งขัดตะหมาดได้ มีปวดตรงหัวเข่านิดๆ เอกซเรย์แล้วบอกว่ากระดูกยังไม่ติดกัน อีกนานไหมค่ะกระดูกถึงจะติดกัน
 ปกติกระดูกหักใช้เวลารักษาประมาณ 60-90 วันในผู้ใหญ่ ถ้ามีโรคแทรกซ้อน ก็จะทำให้ไม่ติด หรือติดไม่ดี จะใช้เวลานานกว่านั้น เช่น มีการขยับของกระดูกบริเวณที่หัก เส้นเลือดไปเลี้ยงไม่พอ มีเศษกระดูกไปขัดตรงที่หัก จะนานเท่าไรขึ้นกับ ผู้ป่วย แพทย์จะติดตามโดยการถ่ายเอกซ์เรย์เรื่อยๆ โดยทั่วไป ไม่เกิน 6 เดือน ถ้าเกินกว่านั้น แสดงว่าไม่ติดแน่ๆ (Non union) ควรพิจารณาผ่าตัดใหม่ ครับคำแนะนำ ถ้ากระดูกยังไม่ติดดี ไม่ควรลงน้ำหนักเกิน 50% ของนน ตัวเอง ไปลงที่ขาที่หัก เวลาเดินจึงควร ใช้อุปกรณ์ช่วย เช่น ไม้ค้ำยัน ถ้ากระดูกเขยื้อนมาก อาจต้องใส่เฝือกเสริม ไม่ควรนั่งขัดสมาธิ หรือวิ่ง หรือเดินขึ้นบันได ระวังอุบัติเหตุ ระหว่างนี้ต้องทำกายภาพบำบัดเพื่อให้กล้ามเนื้อแข็งแรง ด้วยครับ ควรพบแพทย์ผู้ผ่าตัดเพื่อขอคำแนะนำ ข้อมูลเพิ่มเติมเกี่ยวกับการรักษา